CELEX: C2004/300/83
Language: da
Date: 2004-12-04 00:00:00
Title: Sag T-324/04: Sag anlagt den 6. august 2004 af F mod Kommissionen for De Europæiske Fællesskaber

4.12.2004   
            
            
               DA
            
            
               Den Europæiske Unions Tidende
            
            
               C 300/42
            
         Sag anlagt den 6. august 2004 af F mod Kommissionen for De Europæiske Fællesskaber
   (Sag T-324/04)
   (2004/C 300/83)
   Processprog: fransk
   Ved De Europæiske Fællesskabers Ret i Første Instans er der den 6. august 2004 anlagt sag mod Kommissionen for De Europæiske Fællesskaber af F, Rhode St Genèse (Belgien), ved avocat Eric Boigelot.
   Sagsøgeren har nedlagt følgende påstande:
   
               —
            
            
               Annullation af den af PMO2 (Kontoret for Forvaltning og Fastsættelse af Individuelle Rettigheder — Løn, rejser, eksperter) trufne afgørelse af 8. januar 2004 om fastsættelse af den nærmere fremgangsmåde for en første inddrivelse af de beløb, der fejlagtigt er udbetalt sagsøgeren.
            
         
               —
            
            
               Annullation af den af PMO1 (Kontoret for Forvaltning og Fastsættelse af Individuelle Rettigheder — Forvaltning af individuelle økonomiske rettigheder) trufne afgørelse af 18. november 2003 om ophævelse af det udlandstillæg, der tidligere blev udbetalt sagsøgeren.
            
         
               —
            
            
               Annullation af den af PMO2 trufne afgørelse af 9. februar 2004 om fastsættelse af de nærmere betingelser for inddrivelsen af de beløb, der fejlagtigt er udbetalt sagsøgeren.
            
         
               —
            
            
               Annullation af ansættelsesmyndighedens afgørelse af 2. juli 2004, som blev meddelt sagsøgeren den 7. juli 2004, med svar på den af sagsøgeren indgivne klage.
            
         
               —
            
            
               Annullation af alle retsakter, der følger af og/eller vedrører disse afgørelser og som ligger efter anlæggelsen af søgsmålet.
            
         
               —
            
            
               Kommissionen tilpligtes at tilbagebetale de beløb, som er blevet og /eller vil blive tilbageholdt i sagsøgerens løn fra februar 2004, med tillæg af renter 5,25 % fra datoen for indgivelsen af klagen.
            
         
               —
            
            
               Sagsøgeren tildeles en godtgørelse for ikke-økonomisk skade, som efter billighed fastsættes til en erstatning på 3 000 EUR, idet der tages forbehold for en forhøjelse af beløbet under sagen.
            
         
               —
            
            
               Under alle omstændigheder tilpligtes Kommissionen at betale sagens omkostninger, herunder udgifter og honorarer til den advokat, som sagsøgeren har rådført sig med med henblik på anlæggelsen af sagen.
            
         Søgsmålsgrunde og væsentligste argumenter:
   Sagsøgeren tiltrådte tjenesten ved Kommissionen den 16. september 1987. I begyndelsen gjorde han tjeneste i Luxembourg, og har siden den 1. april 1989 arbejdet i Bruxelles. Sagsøgeren fik udbetalt udlandstillæg såvel i Luxembourg som i Bruxelles.
   Kommissionen har ved de anfægtede afgørelser ophævet dette tillæg med tilbagevirkende kraft fra sagsøgerens forflyttelse til Bruxelles efter at have erfaret, at sagsøgeren havde boet og arbejdet i Bruxelles i den relevante referenceperiode, dvs. fra den. 16. marts 1982 til den 15. marts 1987. Kommissionen har ligeledes fastsat de nærmere betingelser for tilbagebetalingen af de beløb, der fejlagtigt er udbetalt sagsøgeren.
   Sagsøgeren har til støtte for søgsmålet gjort gældende, at der er sket tilsidesættelse af vedtægtens artikel 69 og 85, af artikel 4 i vedtægtens bilag VII samt af principperne om god forvaltningsskik, om beskyttelse af den berettigede forventning og om ligebehandling. Sagsøgeren har også anført, at omsorgsprincippet et tilsidesat samt at der er anlagt et åbenbart urigtigt skøn. Sagsøgeren har herved først anført, at han i referenceperioden arbejdede for en udenlandsk erhvervsorganisation af virksomheder inden for stålindustrien. Ifølge sagsøgeren må denne organisation anses for at være international, hvorfor der ikke skal tages hensyn til den periode, hvorunder han arbejde i organisationen. Sagsøgeren har ligeledes anført, at han i størstedelen af referenceperioden under alle omstændigheder ikke opholdt sig permanent i Bruxelles, idet organisationens økonomiske aktiviteter på dette tidspunkt var koncentreret i udlandet.